ddrg/super_eurlex huggingface dataset:
Úradný vestník L 269 , 21/10/2003 S. 0008 - 0008



Rozhodnutie Rady z 22. septembra 2003, ktorým sa Komisiou schvaľuje uzavretie dohody o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky (2003/744/Euratom) RADA EURÓPSKEJ ÚNIE, so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101, so zreteľom na návrh Komisie, keďže: (1) V súlade so smernicami Rady prijatými rozhodnutím Rady z 26. júna 2000 prerokovala Komisia dohodu o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky. (2) By sa malo Komisii povoliť dohodu uzavrieť, ROZHODLA TAKTO: Jediný článok Komisii sa týmto povoľuje uzavrieť dohodu o spolupráci v oblasti mierového využívania jadrovej energie medzi Európskym spoločenstvom pre atómovú energiu (Euratom) a vládou Uzbeckej republiky. Text dohody je pripojený k tomuto rozhodnutiu. V Bruseli 22. septembra 2003 Za Radu predseda F. Frattini --------------------------------------------------
Úradný vestník L 267 , 17/10/2003 S. 0024 - 0024



Rozhodnutie Rady z 22. septembra 2003 týkajúce sa uzavretia dohody, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou (2003/737/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na druhý pododsek článku 170 v súvislosti s prvou vetou prvého pododseku článku 300 ods. 2 a na prvý pododsek článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) 4. júla 2002 bola v Kodani podpísaná Dohoda o spolupráci v oblasti vedy a techniky medzi Európskym spoločenstvom a Ukrajinou. (2) Článok 12 písm. b) dohody stanovuje, že sa pre počiatočné obdobie má uzavrieť dohoda až do 31. decembra 2002 a že má byť obnoviteľná spoločnou dohodou medzi zmluvnými stranami na dodatočné obdobie piatich rokov. (3) Listom z 15. októbra 2002 požaduje Ministerstvo zahraničných vecí Ukrajiny obnovenie uvedenej dohody na obdobie ďalších piatich rokov. Zmluvné strany dohody uvažujú, že okamžité obnovenie tejto dohody je v spoločnom záujme. (4) Obsah obnovenej dohody je identický s obsahom dohody, ktorej platnosť v súčasnosti končí. (5) Dohoda, ktorou sa obnovuje dohoda o spolupráci v oblasti vedy a techniky medzi Európskym spoločenstvom a Ukrajinou, by sa mala v mene spoločenstva schváliť, ROZHODLA TAKTO: Článok 1 Dohoda, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou na dodatočné obdobie piatich rokov sa týmto v mene spoločenstva schvaľuje. Text dohody je pripojený k tomuto rozhodnutiu. Článok 2 Prezident Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 22. septembra 2003 Za Radu predseda F. Frattini [1] Stanovisko Európskeho parlamentu z 1. júla 2003 (zatiaľ neuverejnené v úradnom vestníku). --------------------------------------------------
Úradný vestník L 268 , 18/10/2003 S. 0067 - 0067



Rozhodnutie Rady zo 7. októbra 2003, o uzavretí Dohody vo forme výmeny listov medzi Európskym spoločenstvom a Chorvátskou republikou týkajúcej sa systému ekobodov, ktorá sa bude od 1. januára 2003 uplatňovať na tranzitnú dopravu Chorvátskej republiky cez Rakúsko (2003/740/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 71 ods. 1 v spojitosti s článkom 300 ods. 2 prvým pododsekom prvou vetou a článkom 300 ods. 3 prvým pododsekom, so zreteľom na návrh Komisie, so zreteľom na stanovisko Európskeho parlamentu [1], keďže: (1) Predbežná dohoda o obchode a obchodných záležitostiach medzi Európskym spoločenstvom na jednej strane a Chorvátskou republikou na druhej strane [2], najmä článok 2 ods. 2 písm. b) protokolu 6 o cestnej tranzitnej doprave, stanovuje, že sa má uplatňovať systém ekobodov ekvivalentný systému stanovenému článkom 11 protokolu 9 Aktu o pristúpení z roku 1994. (2) Komisia v mene spoločenstva vyjednala Dohodu vo forme výmeny listov medzi Európskym spoločenstvom a Chorvátskou republikou, ktorá stanovuje metódu výpočtu a podrobné pravidlá a postupy pri riadení a kontrole ekobodov. (3) Táto dohoda bola podpísaná v mene spoločenstva 23. júla 2003 podliehajúc jej možnému uzatvorenia k neskoršiemu dátumu v súlade s rozhodnutím Rady 2003/440/ES [3]. (4) Táto dohoda by sa mala schváliť, ROZHODLA TAKTO: Článok 1 Týmto sa v mene spoločenstva schvaľuje Dohoda vo forme výmeny listov medzi Európskym spoločenstvom a Chorvátskou republikou týkajúca sa systému ekobodov, ktorá sa bude od 1. januára 2003 uplatňovať na tranzitnú dopravu Chorvátskej republiky cez Rakúsko. Text dohody vo forme výmeny listov je pripojený k tomuto rozhodnutiu [4]. Článok 2 Toto rozhodnutie sa uverejní v Úradnom vestníku Európskej únie. V Luxemburgu 7. októbra 2003 Za Radu predseda G. Tremonti [1] Stanovisko z 15. mája 2003 (ešte neuverejnené v úradnom vestníku). [2] Ú. v. ES L 330, 14.12.2001, s. 3. [3] Ú. v. EÚ L 150, 18.6.2003, s. 32. [4] Text dohody, pozri Ú. v. EÚ L 150, 18.6.2003, s. 33. Dohoda bola podpísaná v mene Chorvátstska 1. augusta 2003. --------------------------------------------------
Úradný vestník L 266 , 16/10/2003 S. 0001 - 0003



Rozhodnutie Komisie z 13. októbra 2003, ktorým sa mení a dopĺňa rozhodnutie 97/232/ES, pokiaľ ide o stratu úradného štatútu bez výskytu brucelózy pre Grónsko (oznámené pod číslom dokumentu C(2003) 3575) (Text s významom pre EHP) (2003/736/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS [1] z 12. decembra 1972 o problémoch zdravotných a veterinárnych inšpekcií pri dovoze hovädzieho dobytka, oviec a kôz a ošípaných, čerstvého mäsa a mäsových výrobkov z tretích krajín, naposledy zmenenú a doplnenú nariadením (ES) č. 807/2003 [2], a najmä na jej článok 3 ods.1, keďže: (1) Smernica Rady 91/68/EHS [3], naposledy zmenená a doplnená nariadením (ES) č. 806/2003 [4], ustanovuje podmienky pre zdravie zvierat, ktorými sa riadi vnútorný obchod v rámci spoločenstva u oviec a kôz. (2) Rozhodnutie Komisie 97/232/ES [5], naposledy zmenené a doplnené rozhodnutím 2003/111/ES [6], tvorí zoznamy tretích krajín, z ktorých členské štáty povoľujú dovoz oviec a kôz. (3) Grónsko bolo uznané, že spĺňa požiadavky stanovené v bode II kapitoly 1 prílohy A k smernici 91/68/EHS, a teda bolo uznané ako tretia krajina, ktorá vyhovuje kritériám štatútu úradne bez výskytu brucelózy. (4) Grónsko informovalo Komisiu o svojom zámere nevykonávať náhodné vzorkovanie na Brucellosis melitensis u oviec a kôz. (5) Grónsko preto už ďalej nevyhovuje požiadavkám stanoveným v bode II ods. 2 kapitoly 1 prílohy A k smernici 91/68/EHS týkajúcej sa náhodného testovania. Preto Grónsko viac nespĺňa požiadavky, vďaka ktorým je úradne uznané bez výskytu brucelózy. (6) Rozhodnutie 97/232/ES by sa preto malo podľa toho zmeniť a doplniť. (7) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Časť 5 prílohy k rozhodnutiu 97/232/ES sa nahrádza textom prílohy k tomuto rozhodnutiu. Článok 2 Toto rozhodnutie sa bude uplatňovať od 5. novembra 2003. Článok 3 Toto rozhodnutie je adresované členským štátom. V Bruseli 13. októbra 2003 Za Komisiu David Byrne člen Komisie [1] Ú. v. ES L 302, 31.12.1972, s. 28. [2] Ú. v. ES L 122, 16.5.2003, s. 36. [3] Ú. v. ES L 46, 19.2.1991, s. 19. [4] Ú. v. ES L 122, 16.5.2003, s. 1. [5] Ú. v. ES L 93, 8.4.1997, s. 43. [6] Ú. v. ES L 45, 19.2.2003, s. 25. -------------------------------------------------- PRÍLOHA "ČASŤ 5 Nečlenské štáty alebo časti nečlenských štátov uznané za vyhovujúce kritériám pre úradne bez výskytu brucelózy Česká republika Maďarsko Rumunsko Slovenská republika" --------------------------------------------------
Úradný vestník L 299 , 18/11/2003 S. 0020 - 0020



Rozhodnutie Rady z 5. júna 2003 o uzavretí dohody zameranej na obnovenie Dohody v oblasti vedeckej a technickej spolupráce medzi Európskym spoločenstvom a vládou Ruskej federácie (2003/798/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na druhý odsek jej článku 170 spolu s prvou vetou prvého pododseku článku 300 ods. 2 a na prvý pododsek jej článku 300 ods. 3, so zreteľom na návrh Komisie, so zreteľom na stanovisko Európskeho parlamentu [1], keďže: (1) Svojim rozhodnutím zo 16. novembra 2000 [2] Rada schválila uzavretie Dohody v oblasti vedeckej a technickej spolupráce medzi Európskym spoločenstvom a vládou Ruskej federácie (ďalej len "Rusko"). (2) Článok 12 písm. b) dohody stanovuje toto: "Táto dohoda sa uzatvára na počiatočnú dobu do 31. decembra 2002 a je obnoviteľná spoločnou dohodou medzi zmluvnými stranami na dodatočné obdobie piatich rokov". (3) Verbálnou nótou z 19. septembra 2002 požiadalo Ministerstvo zahraničných vecí Ruskej federácie obnovenie uvedenej dohody na ďalších päť rokov; zmluvné strany dohody uvažujú, že okamžité obnovenie tejto dohody je ich spoločným záujmom. (4) Obsah obnovenej dohody je identický s obsahom dohody, ktorej platnosť práve končí. (5) Dohoda zameraná na obnovenie Dohody v oblasti vedeckej a technickej spolupráce medzi Európskym spoločenstvom a vládou Ruskej federácie by sa mala schváliť v mene spoločenstva, ROZHODLA TAKTO: Článok 1 Dohoda zameraná na obnovenie Dohody v oblasti vedeckej a technickej spolupráce medzi Európskym spoločenstvom a vládou Ruskej federácie by sa mala schváliť v mene spoločenstva na dodatočné obdobie piatich rokov. Text dohody je priložený k tomuto rozhodnutiu. Článok 2 Predseda Rady sa týmto splnomocňuje určiť oprávnenú/-é osobu/-y na podpísanie dohody tak, aby zaväzovala spoločenstva. V Bruseli 5. júna 2003 Za Radu predseda M. Stratakis [1] Stanovisko z 13. mája 2003 (zatiaľ neuverejnené v úradnom vestníku) [2] Ú. v. ES L 299, 28.11.2000, s. 14. --------------------------------------------------
Úradný vestník L 302 , 20/11/2003 S. 0039 - 0039



Rozhodnutie Rady 2003/807/SBZP zo 17. novembra 2003, ktorým sa predlžuje účinnosť, mení a dopĺňa rozhodnutie 2002/842/SZBP týkajúce sa vykonania jednotnej akcie 2002/589/SZBP vzhľadom na príspevok Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní v juhovýchodnej Európe RADA EURÓPSKEJ ÚNIE, so zreteľom na Zmluvu o Európskej únii, a najmä na jej článok 23 ods. 2, so zreteľom na jednotnú akciu Rady 2002/589/SZBP z 12. júla 2002 o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní [1], a najmä na jej článok 6, keďže: (1) Rada 21. októbra 2002 prijala rozhodnutie 2002/842/SBZP [2] o príspevku Európskej únie k boju proti destabilizačnému akumulovaniu a rozširovaniu ručných zbraní a ľahkých zbraní v juhovýchodnej Európe, ktorého cieľom bolo vykonanie jednotnej akcie 2002/589/SBZP a na základe ktorého sa na tento účel vyčlenilo 200000 eur. (2) Niektoré z cieľov nemôžu byť splnené do 22. decembra 2003, do dátumu, ku ktorému uplynie doba platnosti rozhodnutia 2002/842/SBZP, a plnenie ostatných by sa malo konsolidovať a predĺžiť po tomto dátume. (3) Komisia by mala zabezpečiť primerané zviditeľnenie príspevku Európskej únie na projekty, vrátane vhodných opatrení prijatých v rámci Programu rozvoja Organizácie Spojených národov (PROSN). (4) Účinnosť rozhodnutia 2002/842/SBZP by sa preto mala predĺžiť a samotné rozhodnutie by malo byť zmenené a doplnené, ROZHODLA TAKTO: Článok 1 Rozhodnutie 2002/842/SBZP sa týmto mení a dopĺňa takto: 1. do článku 1 sa pripája tento odsek, ktorý znie: "4. Dohoda o financovaní sa uzavrie pod podmienkou, že PRSN zabezpečí zviditeľnenie príspevku Európskej únie na projekt, primerane k jeho veľkosti." 2. v článku 2 ods. 1 sa finančná referenčná čiastka "200000 EUR" nahrádza finančnou referenčnou čiastkou "300000 EUR"; táto čiastka je dodatočná k čiastke, ktorá sa poskytla na základe predchádzajúceho rozhodnutia týkajúceho sa tejto akcie; 3. v článku 4 ods. 1 sa druhá veta nahrádza vetou "Stráca účinnosť 31. decembra 2004". Článok 2 Toto rozhodnutie nadobúda účinnosť 23. decembra 2003. Článok 3 Toto rozhodnutie sa uverejní v Úradnom vestníku Európskej únie. V Bruseli 17. novembra 2003 Za Radu predseda F. Frattini [1] Ú. v. ES L 191, 19.7.2002, s. 1. [2] Ú. v. ES L 289, 26.10.2002, s. 1. --------------------------------------------------
Úradný vestník L 321 , 06/12/2003 S. 0060 - 0060



Rozhodnutie Komisie z 5. decembra 2003, ktorým sa mení a dopĺňa rozhodnutie 2002/613/ES, pokiaľ ide o schválené inseminačné stanice pre ošípané v Kanade (oznámené pod dokumentačným číslom C(2003) 4525) (Text s významom pre EHP) (2003/844/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/429/EHS z 26. júna 1990, ktorou sa ustanovujú požiadavky na zdravie zvierat vzťahujúce sa na obchodovanie so spermou ošípaných v rámci spoločenstva a jej dovoz [1], naposledy zmenenú a doplnenú nariadením (ES) č. 806/2003 [2], najmä na jej článok 8 ods. 1, keďže: (1) Rozhodnutím Komisie 2002/613/ES z 19. júla 2002, ktorým sa ustanovujú podmienky dovozu spermy ošípaných [3], v znení rozhodnutia 2003/15/ES [4], sa zostavuje zoznam tretích krajín, z ktorých majú členské štáty povoliť dovoz spermy ošípaných, vrátane Kanady. (2) Kanada zaslala informácie o inseminačnej stanici, ktorú úradne schválili veterinárne úrady tejto krajiny na vývoz spermy ošípaných do spoločenstva. Kanada požiadala o doplnenie stanice do zoznamu inseminačných staníc schválených podľa rozhodnutia 2002/613/ES. (3) Spoločenstvo prijalo zo strany Kanady záruky ohľadom splnenia požiadaviek smernice 90/429/EHS. (4) Rozhodnutie 2002/613/ES by sa preto malo príslušne zmeniť a doplniť. (5) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V článku V rozhodnutia 2002/613/ES sa do časti týkajúcej sa Kanady dopĺňa tento riadok: "CA | 8-AI-05 | Alberta Swine Genetics Corp. Box 3310 Leduc Alberta T9E 6M3" | Článok 2 Toto rozhodnutie sa bude uplatňovať od 9. decembra 2003. Článok 3 Toto rozhodnutie je adresované členským štátom. V Bruseli 5. decembra 2003 Za Komisiu David Byrne člen Komisie [1] Ú. v. ES L 224, 18.8.1990, s. 62. [2] Ú. v. ES L 122, 16.5.2003, s. 1. [3] Ú. v. ES L 196, 25.7.2002, s. 45. [4] Ú. v. ES L 7, 11.1.2003, s. 90. --------------------------------------------------
Úradný vestník L 316 , 29/11/2003 S. 0020 - 0020



Rozhodnutie Komisie z 28. novembra 2003, ktorým sa v mene Európskeho spoločenstva schvaľujú zmeny a doplnky príloh k Dohode medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a živočíšnymi výrobkami (Text s významom pre EHP) (2003/833/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 98/258/ES zo 16. marca 1998 o uzatvorení Dohody medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat pri obchodovaní so živými zvieratami a výrobkami živočíšneho pôvodu [1], najmä na tretí odsek jeho článku 4, keďže: (1) Spoločný riadiaci výbor pre dohodu (ďalej len "výbor") vydal na svojom zasadnutí 2. októbra odporúčanie týkajúce sa určenia rovnocennosti pre želatínu a kolagén na ľudskú spotrebu. V dôsledku tohto odporúčania je primerané zmeniť a doplniť prílohu V k dohode. (2) Tieto zmeny a doplnky by sa mali schváliť v mene spoločenstva. (3) Opatrenie stanovené v tomto rozhodnutí je v súlade so stanoviskom Stáleho výboru pre potravinový reťazec a zdravie zvierat, ROZHODLA TAKTO: Článok 1 Podľa odporúčaní Spoločného riadiaceho výboru zriadeného podľa článku 14 Dohody medzi Európskym spoločenstvom a Spojenými štátmi americkými o sanitárnych opatreniach na ochranu verejného zdravia a zdravia zvierat sa zmeny a doplnky prílohy V k uvedenej dohode týmto schvaľujú v mene Európskeho spoločenstva. Text dohody vo forme výmeny listov vrátane zmien a doplnkov prílohy V k dohode je pripojený k tomuto rozhodnutiu. Článok 2 Generálny riaditeľ pre zdravie a ochranu spotrebiteľa sa týmto schvaľuje na podpísanie dohody vo forme výmeny listov tak, aby zaväzovala spoločenstvo. Článok 3 Toto rozhodnutie sa bude uplatňovať od prvého dňa mesiaca nasledujúceho po mesiaci, v ktorom Spojené štáty americké písomne oznámia Komisii, že ich interné postupy na schvaľovanie zmien a doplnkov uvedených v článku 1 boli ukončené. V Bruseli 28. novembra 2003 Za Komisiu David Byrne člen Komisie [1] Ú. v. ES L 118, 21.4.1998, s. 1. --------------------------------------------------
Úradný vestník L 336 , 23/12/2003 S. 0107 - 0107



Rozhodnutie Komisie zo 17. decembra 2003, ktorým sa mení a dopĺňa rozhodnutie 2001/574/ES o určení spoločnej látky pre daňové označovanie plynových olejov a petroleja (Oznámené pod číslom C(2003) 4607) (2003/900/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 95/60/ES z 27. novembra 1995 o daňovom označovaní plynových olejov a petroleja [1], a najmä na jej článok 2 ods. 2, keďže: (1) rozhodnutím Komisie 2001/574/ES [2] bol výrobok s vedeckým názvom N-etyl-N-[2-(1-izobutoxyetoxy)etyl]-4-(fenylazo)anilin (Solvent Yellow 124) určený ako spoločná látka pre daňové označovanie plynových olejov a petroleja a ustanovilo sa, že obsah značkovacej látky je najmenej 6 mg na liter minerálneho oleja; keďže by sa však mal stanoviť aj najvyšší obsah značkovacej látky v rozsahu 9 mg na liter minerálneho oleja, aby sa zabránilo početným podvodným použitiam minerálnych olejov; (2) by sa preto malo zmeniť a doplniť rozhodnutie 2001/574/ES; (3) opatrenie tohto rozhodnutia je v súlade so stanoviskom Výboru pre spotrebné dane, PRIJALA TOTO ROZHODNUTIE: Článok 1 "Členské štáty stanovujú obsah značkovacej látky v rozsahu najmenej 6 mga najviac 9 mg na liter minerálneho oleja." Článok 2 Toto rozhodnutie je adresované členským štátom. V Bruseli 17. decembra 2003 Za Komisiu Frederik Bolkestein člen Komisie [1] Ú. v. ES L 291, 6.12.1995, s. 46. [2] Ú. v. ES L 203, 28.7.2001, s. 20. Rozhodnutie naposledy zmenené a doplnené rozhodnutím 2002/269/ES (Ú. v. ES L 93, 10.4.2002, s. 6). --------------------------------------------------
Úradný vestník L 325 , 12/12/2003 S. 0045 - 0045



Rozhodnutie Rady z 8. decembra 2003, ktorým sa rozširuje rozsah pôsobnosti rozhodnutia 2003/861/ES o analýze a spolupráci s ohľadom na falšovanie euromincí na tie štáty, ktoré prijali euro ako svoju jednotnú menu (2003/862/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 308, so zreteľom na návrh Komisie, so zreteľom na stanovisko Európskeho parlamentu [1], keďže: (1) Prijatím rozhodnutia 2003/861/ES o analýze a spolupráci s ohľadom na falšovanie euromincí v tých štátoch, ktoré prijali euro ako svoju jednotnú menu. (2) Je dôležité, aby euro podliehalo rovnakému stupňu ochrany v tých členských štátoch, ktoré ho neprijali, a na tento účel by mali byť prijaté potrebné ustanovenia, PRIJALA TOTO ROZHODNUTIE: Článok 1 Rozhodnutie 2003/861/ES o analýze a spolupráci s ohľadom na falšovanie euromincí v tých štátoch, ktoré prijali euro ako svoju jednotnú menu. Článok 2 Toto rozhodnutie je adresované tým členským štátom, ktoré prijali euro ako ich jednotnú menu. V Bruseli 8. decembra 2003 Za Radu predseda F. Frattini [1] Stanovisko z 18. novembra 2003 (ešte neuverejnené v úradnom vestníku). --------------------------------------------------
Úradný vestník L 345 , 31/12/2003 S. 0150 - 0150



Rozhodnutie Rady z 22. decembra 2003, o dočasnom uplatnení bilaterálnej dohody o obchode s textilnými výrobkami medzi Európskym spoločenstvom a Bieloruskou republikou (2003/915/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v súvislosti s jej článkom 300 odsekom 2 prvou vetou, so zreteľom na návrh Komisie, keďže: (1) Komisia jednala v mene spoločenstva o bilaterálnej dohode s cieľom o jeden rok predĺžiť súčasnú dohodu a protokoly s Bieloruskou republikou o obchode s textilnými výrobkami v súvislosti s ročnou mierou rastu množstvových obmedzení a s rozšírením Európskej únie. (2) Bilaterálnu dohodu, berúc do úvahy možnosť neskoršie uzatvoriť dohodu, je potrebné podpísať v mene spoločenstva. (3) Túto bilaterálnu dohodu je potrebné dočasne uplatňovať od l. januára 2004 až do ukončenia postupov potrebných na jej uzatvorenie s prihliadnutím na vzájomnosť dočasného uplatnenia aj zo strany Bieloruskej republiky, ROZHODLA TAKTO: Článok 1 Vzhľadom na možnosť neskoršie uzatvoriť dohodu, predseda Rady sa týmto oprávňuje určiť osoby splnomocnené v mene spoločenstva na podpísanie Dohody vo forme výmeny listov medzi Európskym spoločenstvom a Bieloruskou republikou, zmenenú a doplnenú Dohodou o obchode s textilnými výrobkami medzi Európskym spoločenstvom a Bieloruskou republikou parafovanou v Bruseli 1. apríla 1993, naposledy zmenenej a doplnenej Dohodou vo forme výmeny listov parafovanou 11. novembra 1999 ("bilaterálna dohoda"). Článok 2 Bilaterálna dohoda sa bude dočasne uplatňovať od 1. januára 2001 až do uzatvorenia formálnych postupov vzhľadom aj na vzájomnosť uplatnenie dohody zo strany Bieloruskej republiky [1]. Text bilaterálnej dohody je pripojený k tomuto rozhodnutiu. Článok 3 l. V prípade, ak Bieloruská republika nesplní svoje záväzky podľa ods. 2.5. bilaterálnej dohody, kvóta na rok 2004 sa zníži na úroveň kvóty, ktorá sa vzťahovala na rok 2003. 2. Rozhodnutie na vykonávanie ods. 1 má byť v súlade s postupmi uvedenými v článku 17 nariadenia Rady (EHS) č. 3030/93 z 12. októbra 1993 o spoločných pravidlách pre dovoz určitých textilných výrobkov z tretích krajín [2]. Článok 4 Toto rozhodnutie sa uverejní v Úradnom vestníku Európskej únie. Toto rozhodnutie nadobúda účinnosť v deň uverejnenia v Úradnom vestníku Európskej únie. V Bruseli 22. decembra 2003 Za Radu predseda G. Alemanno [1] Dátum začatia dočasného uplatňovania sa uverejní v Úradnom vestníku Európskej únie v sérii C. [2] Ú. v. ES L 275, 8.11.1993, s. 1. Nariadenie naposledy zmenené a doplnené nariadením (ES) č. 138/2003 (Ú. v. ES L 23, 28.1.2003, s. 1). --------------------------------------------------